Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: évi IV. törvényben, valamint az 1993. évi II. törvényben
Paragraph Index: 198

évi IV. törvényben, valamint az 1993. évi II. törvényben foglalt rendelkezéseket, mert a földkiadási határozatokat a törvényi rendelkezések mellőzésével végezte. A vizsgálat azt is megállapította, hogy a hivatal sem tartotta be a fellebbezés elbírálására előírt 30 napos határidőt. Mind a bizottság, mind a hivatal megsértette a jogbiztonság alkotmányos elvét, mellyel alkotmányos visszásságot idézett elő, mert a törvény rendelkezéseit nem tartották meg. Az országgyűlési biztos vizsgálata befejezésének időpontját megelőzően azonban a hivatal az előidézett alkotmányos visszásságot megszüntette azáltal, hogy a határozatot meghozta, ezáltal megnyílt a panaszos jogorvoslati lehetősége. Az országgyűlési biztos a jogorvoslat lehetőségére tekintettel nem tett ajánlást, hanem hatáskörének hiányát állapította meg, és az ügyben az eljárást megszüntette. Erről a panaszost, valamint a Megyei FM Hivatalt is tájékoztatta. OBH 409/1995. A panaszos az országgyűlési biztoshoz intézett beadványában sérelmezte, hogy a Pest Megyei Kárrendezési Hivatal által

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes